கேள்வி: கதியம் காவ்யா - அரசியல் வாழ்க்கை என்பது என்ன?
பதில்: காவ்யா தனது தந்தை கதியம் சிறீ அரியின் அரசியல் மரபால் ஈர்க்கப்பட்டு, தனது தொண்டு நிறுவனமான கதியம் அறக்கட்டளை மூலம் பல ஆண்டுகளாக பொது வாழ்வில் தீவிரமாக இருந்தார். 2024ஆம் ஆண்டு நடைபெற்ற மக்களவைத் தேர்தலில் தற்போதைய நாடாளுமன்ற உறுப்பினரான பசுனூரி தயாகருக்குப் பதிலாக வாரங்கல் மக்களவைத் தொகுதியில் போட்டியிட பாரத் இராட்டிர சமிதி கட்சி காவ்யாவை பரிந்துரைத்தது. வேட்புமனுவை அறிவித்த பிறகு, இவர் போட்டியில் இருந்து விலக முடிவு செய்தார். பின்னர் மார்ச் 31ஆம் தேதியன்று முதல்வர் அனுமுலா ரேவந்த் ரெட்டி மற்றும் அகில இந்திய காங்கிரசு கட்சியின் பொறுப்பாளர் தீபா தாஸ்முன்சி முன்னிலையில் காவ்யா காங்கிரசு கட்சியில் சேர்ந்தார். அனைத்திந்திய காங்கிரசு குழுவின் மத்திய தேர்தல் குழு ஏப்ரல் 1ஆம் தேதியன்று கதியம் காவ்யாவின் வேட்புமனுவை அறிவித்தது. 2024ஆம் ஆண்டு நடைபெற்ற பொதுத் தேர்தலில், காங்கிரசு கட்சியின் காவ்யா 5,81,294 வாக்குகள் (45.85%) பெற்று தீர்க்கமான வெற்றியைப் பெற்றார். இதைத் தொடர்ந்து பாரதிய சனதா கட்சியின் ஆரூரி ரமேசு 3,60,955 வாக்குகள் (28.47%) பெற்று இரண்டாவது இடத்தையும், பாரத ராசுட்டிர சமிதியின் வேட்பாளர் மரப்பள்ளி சுதீர் குமார் 2,32,033 வாக்குகள் (18.3%) பெற்று மூன்றாவது இடத்தையும் பிடித்தார். வாரங்கல் நாடாளுமன்ற தொகுதியில் கதியம் காவ்யா தனது நெருங்கிய போட்டியாளரான பாரதிய சனதா கட்சியின் ஆரூரி ரமேசை தோற்கடித்து 2,20,339 வாக்குகள் வித்தியாசத்தில் வெற்றி பெற்றார்.